GRAMMY ร่วงแรง 6% หลังค่าใช้จ่ายขาย-บริหารพุ่ง ฉุด Q3 ขาดทุนเพิ่ม 70 เท่าตัว
GRAMMY ร่วงแรง 6% หลังค่าใช้จ่ายขาย-บริหารพุ่ง ฉุด Q3 ขาดทุนเพิ่ม 70 เท่าตัว ล่าสุด ณ เวลา 11.27 น. อยู่ที่ 11.80 บาท ลบ 0.80 บาท หรือ 6.35% สูงสุดที่ 12.10 บาท ต่ำสุดที่ 11.70 บาท ด้วยมูลค่าซื้อขาย 8.45 ล้านบาท
15 พ.ย. 2560

ผู้สื่อข่าวรายงานว่า ราคาหุ้น บริษัท จีเอ็มเอ็ม แกรมมี่ จำกัด (มหาชน) หรือ GRAMMY ล่าสุด ณ เวลา 11.27 น. อยู่ที่ 11.80 บาท ลบ 0.80 บาท หรือ 6.35% สูงสุดที่ 12.10 บาท ต่ำสุดที่ 11.70 บาท ด้วยมูลค่าซื้อขาย 8.45 ล้านบาท

ทั้งนี้ราคาหุ้น GRAMMY ปรับตัวลงหลังจากบริษัทประกาศผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) มีผลขาดทุน 773.35 ล้านบาท เพิ่มขึ้น 6,945% จากปีก่อนขาดทุน 10.98 ล้านบาท ดังนี้

โดยผลการดำเนินงานในไตรมาสดังกล่าวขาดทุนเพิ่มขึ้น เนื่องจากบริษัทมีค่าใช้จ่ายในการขายและบริหารรวมไตรมาสนี้เท่ากับ 1,302 ล้านบาท เพิ่มขึ้นร้อยละ 82 จากปีก่อน จากการบันทึกค่าใช้จ่ายพิเศษในการระงับข้อพิพาททางกฎหมาย และบันทึกหนี้สูญและหนี้สงสัยจะสูญในส่วนสินค้า Physical Sales ร่วมกับดิจิทัลทีวีมูลค่ารวม 418.2 ล้านบาท และ266.2 ล้านบาท ตามลำดับ